Publication: Magyar Közlöny
Issue: MK-2008-23 (Year: 2008, Number: 23)
Era: 2004-2010
Section: a 16/2008. (II. 15.) FVM–SZMM együttes rendelethez
Paragraph Index: 206

5. A minisztérium vezetői fórumok rendje 1) Kormányülés utáni tájékoztató értekezlet Az értekezletet a miniszter, vagy – távolléte esetén – az államtitkár vezeti. Időpont: Hetente, a kormányülést követően. 2008/23. szám Résztvevők köre: A felsővezetők (miniszter, államtitkár, szakállamtitkár, kabinetfőnök), a Miniszteri Kabinet delegáltjai, a miniszter személyi, illetve szakmai titkára, a szóvivő, a Stratégiai Főosztály, a Jogi Főosztály, a Kommunikációs Főosztály, a Koordinációs Főosztály, valamint a Parlamenti Kapcsolatok Főosztály vezetője (a továbbiakban együtt: állandó tagok), valamint az értekezlet vezetője által meghívott más személyek. Az állandó tagokat akadályoztatásuk esetén az általuk megbízott személy helyettesítheti, a szakállamtitkárokat csak az általuk kijelölt főosztályvezető, a főosztályvezetőket csak a helyettesük helyettesítheti. 2) Középvezetői értekezlet Az értekezletet a miniszter vagy az általa kijelölt felsővezető vezeti. Időpont: Félévente, illetve szükség szerint, az értekezlet kijelölt időpontját legalább tíz munkanappal megelőzően jelzett időpontban. Résztvevők köre: A miniszter, a felsővezetők, a főosztályokat vezető főosztályvezetők, a titkárságok vezetői, valamint az értekezlet vezetője által meghívott más személyek. 3) Stratégiai Értekezlet A Stratégiai Értekezlet vezetője a miniszter, illetve az általa kijelölt személy. Időpont: Negyedévente, illetve szükség szerint, az ülés vezetőjének döntése alapján. Résztvevők köre: A felsővezetők, valamint a Miniszteri Kabinet, a Jogi Főosztály, a Kommunikációs Főosztály, valamint a Stratégiai Főosztály egy-egy delegáltja (állandó tagok). A Stratégiai Értekezlet tagsága személyre szóló, az értekezleteken a részvétel kötelező, helyettesítés csak indokolt esetben lehetséges. Az értekezletre a miniszter, illetve kabinetfőnök egyetértésével – tanácskozási joggal – meghívhatók a napirendre vett területek szakértői, illetve a minisztérium által felügyelt intézmények, társaságok vezetői, valamint a témában érintett központi közigazgatási szervek képviselői. A Stratégiai Értekezlet tagjai javaslatot tehetnek az egyes ülésekre meghívandó személyek körére. Fő feladatai:

Source: https://magyarkozlony.hu/hivatalos-lapok/994d2869f2401896c3b0bf3dcf66701b3da9a7d4/dokumentumok/03d45a007919d269826efe986f90348bb0914fa4/letoltes